En 25-årig-mand kørte natten til torsdag galt, da han forsøgte at stikke af fra politiet. Manden blev forsøgt stoppet af en politipatrulje klokken 1.30 i et rutinetjek på motorvejen ved Limfjordstunnellen. Det var han dog ikke meget for, og han valgte derefter at sætte hastigheden op. Manden forsøgte at køre af ved Øster Uttrup Vej, men her formåede han ikke at bremse. Han kunne han ikke styre bilen og kørte direkte igennem en rundkørslen, og flugten stoppede til sidst for manden, da han ramte et skilt og en lygtepæl i sin ældre Opel Vectra. Manden blev herefter anholdt. - Vi har formodning om, at han har været påvirket af narkotika. Han blev anholdt og taget med på stationen, hvor man tog blodprøver af ham, siger vagtchef ved Nordjyllands Poltii, Per Vagn Jensen. Bilen viste sig efterfølgende ikke at være indregistreret, og den kørte samtidig med stjålne nummerplader på sig. Manden kom ikke til skade, da bilen forulykkede.

Referat:
Flugtbilisten nægtede at holde ind under et rutinetjek på motorvejen. Under flugten mistede han kontrollen over sin bil.